OpenLLM-France/wikimedia huggingface dataset:
# Bilistic'he

Bilistic'he (henc'hresianeg: Βιλιστίχη) a oa un hetaira hellenadek zo dianav hec'h orin d'ar just. Hervez Paosanias e oa a orin eus Makedonia. Hervez Athenaios e oa un Argeadez anezhi. Hervez Ploutarc'hos, ur sklavez a-ziavaez-bro prenet er marc'hallac'h Gounit a reas redadegoù kezeg an tethrippon hag ar sinoris er C'hoarioù Olimpek e -264. Dont a reas da vezañ serc'h Ptolemaios II Philadelphus a lakaas anezhi e renk an doueezed dindan an anv a Afrodite Bilistic'he. Hervez Klemañs Aleksandria e voe beziet dindan santual Serapis en Aleksandria.

## Notennoù

* ↑ Belistiche e Pausanias; Belestiche e Ploutarc'hos; Blistichis e Clement (Protrepticus 4.42); Philistaikhus en Eusebios (C'hronikon); Bilistiche e pCairZen 2.59289.
* 1 2 Paosanias, Deskrivadur Bro-C'hres, 5.8.11. "Diwezhatoc'h e lakajont ouzhpenn ur c'houplad ebeulien hag un ebeul marc'hekaet : lavaret a reont e c'hounezas Belistic'he, ur vaouez a orin eus aodoù Makedonia, gant ar c'houblad, ha Tlepolemos al Likian a voe trec'h evit an ebeul marc'hekaet, Tlepolemos da vare ar 131vet Olimpiadenn ha Belistic'he daou c'hoari a-raok."
* ↑ Athenaeus. Deipnosophists, 13.596e.
* ↑ Ploutarc'hos. Moralia, 753e.
* ↑ Pomeroy, Sarah B. (1990), Women in Hellenistic Egypt: From Alexander to Cleopatra, pp 53–55}}; Golden, Mark (2008), Greek Sport and Social Status, pp 18–19}}.
* ↑ Klemañs Aleksandria. Protrepticus, 4.48.2-3.

## Mammennoù

* Golden, Mark (2008). Greek Sport and Social Status. Austin, Texas : University of Texas Press. ISBN 0292718691.
* Pomeroy, Sarah B. (1990). Women in Hellenistic Egypt: From Alexander to Cleopatra. Detroit, Michigan : Wayne State University Press. ISBN 0814322301.

## Liammoù diavaez

* Chris Bennett - Bilistiche
* Kosmetatou, Elizabeth. "Bilistiche and the Quasi-Institutional Status of Ptolemaic Royal Mistress". Archiv für Papyrusforschung und verwandte Gebiete. Volume 50, Issue 1, Pages 18–36, ISSN (Online) 1867-1551, ISSN (Print) 0066-6459, DOI: 10.1515/apf.2004.50.1.18, 2004.
# Timbroù Holkar

Unan eus Stadoù-priñselezh India e oa Holkar da vare mestroniezh ar vro-se gant ar Rouantelezh-Unanet. Emañ an tiriad e kreiz India, etre Stadoù Dhar, Bhopal ha Bundi. Emañ bremañ e Stad Madhya an Unvaniezh Indian.
P'edo gwarezet Holkar gant ar Rouantelezh-Unanet betek ma tiwanas India dizalc'hez embannas Holkar un nebeud timbroù etre 1886 ha dibenn anEil Brezel-bed evit bezañ implijet er vro hepken. War hogozik an holl dimbroù-se e weler poltred penn-meur ar vro er c’houlzad, ar Maharajah Tukoji Rao II (1886), Shivaji Rao (1889) pe Yeshwan Rao II (1929).
War-bouez ar rummad diwezhañ, an alc’hwez HOLKAR STATE a lenner war an timbroù. Ar rummad embannet e 1942-48 zo heñvel e stumm ouzh ar re all, met INDORE STATE POSTAGE zo da lenn.

## Liammoù diavaez

* Skeudennoù eus timbroù Holkar
# Gouarnamant Ukraina

Kabined ministred Ukraina (ukraineg: Кабінет Міністрів України, Kabinet Ministriv Ukrainy ha berraet en CabMin), brudetoc'h evel Gouarnamant Ukraina (ukraineg: Уряд України, Uriad Ukrainy), a vez graet eus bodad uhelañ gant ar galloud d'ober eus Stad Ukraina. Kabined ministred Ukraina a oa bet da gentañ hini SSR Ukraina, hag a oa bet krouet d'an 18 a viz Ebrel 1991, hervez lezenn Republik Soviedel Ukraina Niverenn 980-XII. Vitold Fokin a oa bet ar c'hentañ Kentañ ministr eus Ukraina.

## Notennoù ha daveennoù

* ↑ Article 116. Wikisource.
# Timbroù Âlwâr

Edo stad-priñselezh Âlwâr er Rajputana, e biz Jaipur en India. Ul lodenn eus Stad Rajasthan eo bremañ.
Timbroù-post zo bet embannet gant melestradurezh Âlwâr e fin an XIXvet kantved, pa oa gwarezet ar vro gant ar Rouantelezh-Unanet. Implijet int bet etre 1877 ha 1902.

## Pennad kar :

* Timbroù Indez Breizh-Veur
# Yokohama

Yokohama (japaneg: 横浜市 Yokohama-shi) eo eil kêr vrasañ Japan, enni 3,7 milion a annezidi. Emañ war enez Honshu, er su da dTokyo, war aod bae Tokyo. Ur porzh bras eo, ha kreñv an industriezh ponner enni.

## Liammoù diavaez

a vo kavet e Wikimedia Commons.
* (ja)(en) Lec'hienn ofisiel kêr Yokohama
* (ja)(en)(fr)(es) Lec'hienn ofisiel ti an douristed
# Plaverez

Ur blaverez a vez graet eus un nijerez gant divaskell stag hag a implij nerzh ar reaktadur etre an aer ha gorre an nijerez evit fiñval en un nij dieub ha n'eo ket gant nerzh ur c'heflusker. Darn eus ar plaverezioù n'int ket savet gant ur c'heflusker, memes ma vez ul lod anezho, ar plaverezioù-kefluskek, hag a zo dafaret gant kefluskerioù bihan evit reiñ an tu dezho da gaout un hed-nij hiroc'h. E-leizh a zoareoù plaverezioù a vez kavet hervez an doare ma'z eo bet savet an divaskell, an efedusted aerodinamek, lec'hiadur ar sturier, an doare sturiañ ha kefridi ar blaverez. An darn vrasañ anezho a implij darvoudennoù meteorologel evit kenderc'hel da nijal. Ar plaverezioù a vez implijet dreist-holl evit sportoù aer pe evit plavañ evel dudi. Lod eus an nijerezioù egorel a zo bet savet evit diskenn evel ma ra ar plaverezioù, hag a-raok e oa bet implijet ar plaverezioù evel karbedoù-kas dreist-holl e-kerzh an Eil Brezel-bed. Kavout a reer ivez stummoù heñvel pe damheñvel ouzh c'hoarioù, hag ar re-se a c'hell bezañ savet evel ar c'hirri-nij paper.
# Airspeed Horsa

An Airspeed Horsa (Airspeed AS.51 Horsa) a oa ur plaver implijet gant tirlu ar Rouantelezh-Unanet, hag a-wechoù gant leviourion eus ar Royal Air Force, hag aerlu ar Stadoù-Unanet e-pad an Eil Brezel-bed ha betek 1949.

## Notennoù ha davennoù

* ↑ Owen Thetford, Aircraft of the Royal Air Force 1918-57, Embannadurioù Putnam, Londrez, 1968. ISBN 0-370-00101-X
* ↑ Kenneth Munson, Aircraft of World War II, Embannadurioù Doubleday and Company, New York, 1972. ISBN 0-385-07122-1
# Armstrong Whitworth Whitley

An Armstrong Whitworth A.W.48 Whitley a oa un nijerez vreizhveurat daougeflusker eus an Eil Brezel-bed. Implijet e oa da gentañ penn evel ur nijerez vombeziñ krenn noz gant ar Royal Air Force, dreist-holl e deroù ar brezel.
a vo kavet e Wikimedia Commons.
# Abrial A-12 Bagoas

An A-12 a oa ur plaver divoaz hep lost savet gant Georges Abrial e penn kentañ ar bloavezhioù 1930. Ne oa ket bet un taol brav ha dilezet e oa bet e 1932.

## Anv

Abrial en doa anvet ar plaver A-12 Bagoas, awenet gant ar vizir persian hag ampoezoner. Ar c'hentañ nijoù a oa bet graet gant an nijerez a oa bet e kentañ sizhun Gouhere 1932. Kement a gudennoù teknikel a oa deuet war-wel ma oa bet dilezet diorroadur ar plaver ar memes bloavezh.
# Dassault Rafale

An Dassault Rafale a zo un nijerez emgann liesperzh c'hall.

## Koustoù ha gwerzhioù

Divizet eo gant Bro-C'hall sevel he c'hirri-nij dezhi e 1985, peogwir he doa ezhommoù disheñvel ouzh he c'hevelerien europat. Nijal a reas an diskouezer evit ar wezh kentañ e 1986, hag ar c'hentpatromoù adalek 1991. Roet e voe lañs d'ar programm e 1988. E-pad pell en deus bet Bro-C'hall diaesamantoù gwerzhañ ar Rafale d'an estrennvro, re ger ha "moedus" e oa gwelet e-keñver kirri-nij ar Stadoù-Unanet, Alamagn, Spagn pe Rusia.
* Force maritime de l'aéronautique navale (aervorlu Frañs), abaoe 2000
* Armée de l'air (aerlu Frañs), abaoe 2006
* aerlu Egipt, abaoe 2015
* aerlu India, kevrat sinet e 2016
* aerlu Qatar, kevrat sinet e 2015
Koustet en deus ar program 46,4 miliard a euroioù. Roet en deus labour da galz ezmbregerezhioù an armerezh gall : MBDA, Dassault Aviation, Thales, Safran ha 500 EBE.

## Brezelioù

Implijet eo bet ar Rafale gant Bro-C'hall e-pad Brezel Afghanistan (2001-2014), e Mali, e Irak, e Siria hag e Libia.

## A bep seurt

Ur c'harr-nij trouzus-kenañ eo, ha diaezet e vez an dud gantañ, evel ar re a zo o chom en-dro da von aervorlu Landivizio pe da hini Lann Bihoue.

## Daveoù ha notennoù

* ↑ Pennad Ouest-France
* ↑ Pennad Ouest-France
a vo kavet e Wikimedia Commons.
# Avro Manchester

An Avro 679 Manchester a oa un nijerez vombeziñ daougeflusker savet e Breizh-Veur adalek 1936 hag implijet e-kerzh an Eil Brezel-bed. Ur c'hwitadenn e voe, met diwarnañ e voe diorroet an Avro Lancaster a reas berzh bras.

## Implijerien

* Royal Air Force
* Royal Canadian Air Force

## Liammoù diavaez

a vo kavet e Wikimedia Commons.
# Bristol Blenheim

Ar Bristol Blenheim a oa ur bombezer skañv herrek savet gant Bristol Aeroplane Company, un embregerezh eus Breizh-Veur. Un nijerez daougeflusker e oa ha tri flas a oa enni. Adalek 1937 e oa bet graet gantañ gant ar Royal Air Force. Implijet e oa bet kalz e penn-kentañ an Eil Brezel-bed, met kolloù bras a voe gouzañvet gantañ, dreist-holl e-kerzh an emgannoù diouzh an deiz. Kalz gwelloc'h e oa evel karr-nij tager noz, pe karr-nij ambrouger.
a vo kavet e Wikimedia Commons.
# Consolidated B-24 Liberator

Ar Consolidated B-24 Liberator (“dieubour”) a zo un nijerez-vombeziñ ponner stadunanat eus an Eil Brezel-bed. Savet e oa bet gant an embregrezh Consolidated Aircraft eus Kalifornia. Ur bern a zo bet graet (18 400 en holl) ha bet en implij gant un darn vat eus aerluioù ar Gevredidi. Implijet e veze e-skoaz ar B-17 Flying Fortress. Modernoc'h eget hemañ diwezhañ e oa, muioc'h a vombezennoù a c'halle kas gantañ, uheloc'h, pelloc'h ha buanoc'h e c'halle nijal met diaesoc'h e oa da leviañ, ha techet e oa an tan da gregiñ ennañ. Daoust da se eo bet talvoudus e berzh evit ar Gevredidi.

## Liammoù diavaez

a vo kavet e Wikimedia Commons.
* (en) pajenn gouestlet d'ar C'honsolidated B-24A
* (en) pajenn gouestlet d'ar C'honsolidated B-24D, USAF National Museum
* (en) WWII photos of the 7th AAF Heavy Bombardment Group Liberators
* (en) Warbirds Resource Group USAAF Resource Center – B-24 Liberator
* (en) Liberator II Flight 1942
# Douglas A-20 Havoc

An Douglas A-20 Havoc a oa un nijerez stadunanat implijet e-kerzh an Eil Brezel-bed gant aerluioù ar Stadoù-Unanet, ar Rouantelezh-Unanet, Aostralia hag an Unaniezh Soviedel. En aerluioù ar C'hommonwealth e oa anavezet an doare nijerez vombeziñ deiz-mañ dindan an anv-kod "Boston".
# Douglas C-47 Skytrain

An Douglas C-47 Skytrain (anvet Dakota gant ar RAF hag ar C'hommonwealth) eo doare milourel an Douglas DC-3, un nijerez dougen savet gant an embregerezh amerikan Douglas Aircraft Company. Implijet eo bet kenañ ar C-47 gant ar Re Gevredet e-kerzh an Eil Brezel-bed evit dougen soudarded (harzlammerien en o zouez, gant un addoare en Europa: ar C-53 Skytrooper), gloazidi, pourvezioù... Implijet e voe kalz ivez da vare Blokus Berlin e 1948-1949 e-kerzh ar "Brezel Yen".
# Handley Page Halifax

       Evit sterioù all Halifax, gwelet ar bajenn disheñvelout amañ.
An Handley Page Halifax a oa un nijerez bombeziñ ponner eus ar Royal Air Force e-pad an Eil Brezel-bed.

## Pare

Un bare 7 den a veze en un Halifax:
* Ur sturier;
* Un adsturier/ijinour nij;
* Ul loman;
* Un oberour radio
* 3 mindrailher
a vo kavet e Wikimedia Commons.
# Handley Page Hampden

An Handley Page Hampden a oa un nijerez bombeziñ-torpediñ daougefluskerek eus ar Rouantelezh-Unanet bet en implij e-pad an Eil Brezel-bed gant ar Royal Air Force ha gant aerluioù all eus ar C'hommonwealth.

## Liammoù diavaez

a vo kavet e Wikimedia Commons.
# Junkers Ju 88

Ar Junkers Ju 88 a oa un nijerez daougefluskerek liesperzhek eus al Luftwaffe, an aerlu alaman, implijet kenañ e-kerzh an Eil Brezel-bed. Ijinet ha savet e oa bet gant an embregerezh Junkers hag empentet da gentañ evit bezañ ur vombezerez prim, met dont a reas da vezañ "mat da bep tra" (torpediñ, bombeziñ, tagañ da noz, evezhiañ...). En tu-hont da 16 000 Ju 88 a zo bet savet gant un daouzek adstumm bennak.
a vo kavet e Wikimedia Commons.
# Martin B-26 Marauder

Ar Martin B-26 Marauder (Maraoder) a oa un nijerez-vombeziñ grenn stadunanat implijet e-kerzh an Eil Brezel-bed en Afrika an Norzh, en Europa hag e Brezel ar Meurvor Habask. Ouzhpenn 5 000 skouerenn anezhi a zo bet savet. Un nijerez daougefluskerek e oa gant ur skipailh seizh den. Savet e oa bet gant an embregerezh Glenn L. Martin Company.

## Aerluioù

Implijet eo bet ar B-26 Marauder, gant :
* United States Army Air Forces
* Royal Air Force
* Forces Aériennes Françaises Libres
* Royal South African Air Force

## Liammoù diavaez

a vo kavet e Wikimedia Commons.
* (en) Ul lec'hienn gouestlet d'ar B-26
* (en) Ur roll kefridioù e-pad an Eil Brezel-bed
* (fr) Ur bajennad diwar-benn an nijerez
# Mitsubishi A6M

Ar Mitsubishi A6M “Zero” a oa ur chaseour bombezer skañv implijet gant Morlu impalaerel Bro-Japan e bourzh an dougerioù-nijerezioù eus 1940 da 1945. Daoust ma oa Zeke e anv kod ofisiel e-touez ar Gevredidi e oa anavezet gwell dre e lesanv Zero, deuet eus e anv er morlu impalaerel, chaseour bourzh a seurt 0, da lâret eo Rei shiki Kanjo sentoki (零式艦上戦闘機), berraet en un doare ofisiel e Rei-sen eus tu ar Japaned. Ar berradur a veze implijet ar muiañ avat e-touez an nijerien japanat eus ar mare-se (evel e-touez ar Japaned hiziv) a oa Zero-sen, rak ar gerioù saoznek zero ha gallek zéro a oa bet degaset e Bro-Japan e diwezh an XIX$^{vet}$ kantved gant an ijinourien saoz ha gall a veze degemeret evit sevel un industriezh hag un arme vodern. Anavet e oa an nijerez eta dindan an anv Zero e-touez ar Gevredidi ha Zero-sen e-touez ar Japaned.
Pa oa kroget d'ober gantañ abred en Eil Brezel-bed e veze sellet ouzh ar Zero evel an hini varrekañ er bed a-douez an nijerezioù emgann kaset gant un douger-nijerezioù, embregadus-kenañ ha gouest da vont pell-kenañ war un dro. En taolioù emgann kentañ e tapas ar Zero brud evel karr-nij emgann, gant 12 karr-nij diskaret evit pep Zero distrujet, met e-kreiz 1942, ur meskaj taktikoù nevez hag an implij eus ur sterniadur gwelloc'h a roas an tu da nijerien ar Gevredidi d'en em gannañ gant ar Zeroioù en un doare kempouesoc'h. Implijet e veze ivez an nijerezed-se gant an IJNAS alies evel chaseourien diazezet war an douar. E 1943, gwanderioù a denne da zesign ar c'harr-nij hag an diouer a gefluskerioù galloudusoc'h a lakaas ar Zeroioù da goll muioc'h-mui a efedusted a-enep chaseourien nevez ar Gevredidi o doa un nerzh tennañ, un hobrejon, hag un tizh brasoc'h, hag a oa tost o embregadusted da hini ar Zeroioù. Daoust d'ar Mitsubishi A6M da vezañ erru dispred e 1944 ne voe ket kemeret e lec'h morse penn-da-benn gant seurtoù nijerezed japanat nevesoc'h. E-pad bloavezhioù diwezhañ Brezel ar Meurvor-Habask e voe implijjet ar Zeroioù evel karr-nij kamikaze E-doug ar brezel e voe savet muioc'h a Zeroioù evit forzh peseurt karr-nij japanat all.

## Daveennoù

* ↑ Hawks, Chuck. "The Best Fighter Planes of World War II." chuckhawks.com. Retrieved: 18 January 2007.
* ↑ Thompson with Smith 2008, p. 231.
* ↑ Mersky, Peter B. (Cmdr. USNR). "Time of the Aces: Marine Pilots in the Solomons, 1942–1944." ibiblio.org. Retrieved: 18 January 2007.
* ↑ Willmott 1980, pp. 40–41.
* ↑ Angelucci and Matricardi 1978, p. 138.
# North American P-51 Mustang

    Gant ar ger Mustang e tegouezher amañ. Evit sterioù all ar ger, gwelit Mustang (disheñvelout).
An North American P-51 Mustang a oa un nijerez-emgann amerikan eus an Eil brezel-bed. Savet eo bet gant an embregerezh North American Aviation. Lakaet e vez alies da vezañ ar gwellañ nijerez emgann dre viñs-tro eus istor an nijerezh. Un nijerez ur plas e oa, un nijerez-emgann hag ivez un nijerez-emgann-ha-bombeziñ. Bras e oa he hed-dedreuz, da lavaret eo gallout a rae mont pell ha distreiñ, hag abalamour da se e c'halle ambroug an nijerezioù bombeziñ ar Re Gevredet a-benn o gwareziñ diouzh nijerezioù o enebourien, ar pezh a reas d'ar Re Gevredet dont da vezañ mistri an oabl. Da gentañ e oa bet anvet “Apache” gant an Amerikaned, met lesanvet e oa bet “Mustang” gant Breizhveuriz, hag a-benn ar fin eo an anv diwezhañ-mañ eo a oa bet dibabet da vat.

## Liammoù diavaez

a vo kavet e Wikimedia Commons.
* (en) The North American P-51 Mustang - Air Vectors
* (en) North American P-51 Mustang
* (en) Mustang! Homepage - gaetanmarie.com
# Republic P-47 Thunderbolt

Ar Republic P-47 Thunderbolt (“tarzh-kurun”) a oa un nijerez emgann amerikan en Eil brezel-bed. Bras eo bet e berzh, hag ar c'harr-nij graet ar muiañ ez eo gant en tu-hont da 15 000 skouerenn anezhañ. Bras ha solut e oa ken na oa ma veze graet Juggernaut (ar walenn) anezhañ — berraet e “Jug”. Ma oa ur c'harr-nij emgannata en aer da gentañ e voe lakaet buan da vezañ un nijerez tagañ gorre an douar, ul labour hag a gase da benn eus ar c'hentañ, pa oa deuet er-maez un nijerez amerikan gouestoc'h evit an emgannoù-nij, ar P-51 Mustang.
a vo kavet e Wikimedia Commons.
# Short Stirling

Ar Short Stirling e oa ar c'hentañ nijerez vombeziñ ponner pevarc'heflusker savet er Rouantelezh-Unanet da vezañ implijet e-kerzh an Eil Brezel-bed. Savet e oa bet gant Short Brothers, eus Norzhiwerzhon. N’eus ket bet graet kalz gant ar c'harr-nij-mañ evit bombeziñ, a-benn ar fin. Kemeret eo bet e blas buan a-walc'h, adal 1943, e framm ar Royal Air Force, gant an Handley Page Halifax hag an Avro Lancaster, ha kaset d'ober traoù all en a-dreñv.
# Stinson L-5 Sentinel

Ar Stinson L-5 Sentinel a oa un nijerez daremprediñ hag arsellet implijet e-kerzh an Eil Brezel-bed gant holl skourroù an armeoù amerikan ha gant ar Royal Air Force. Lesanvet e oa ar “Flying Jeep” (ar jeep nij). Daou zen a veze e bourzh, ur sturier hag un arseller.

## Liammoù diavaez

a vo kavet e Wikimedia Commons.
# That's All, Brother

That's All, Brother zo ur c'harr-nij Douglas C-47 Skytrain a oa bet e-touez an 800 karr-nij o devoa kaset war-dro 13 000 harzlammer stadunanat da zeiz an D-Day, d'ar 6 a viz Even 1944, da gregiñ gant dieubidigezh Bro-C'hall. Goude an Eil Brezel-bed e oa bet degaset en-dro ar c'harr-nij d'ar Stadoù-Unanet ha gwerzhet da drevourien. Laosket e oa bet hep ober war e dro betek ma vefe adkavet en ur vered kirri-nij en Oshkosh (Wisconsin) e 2015. Darbet e oa dezhañ bezañ distrujet ha troet ar pezhioù e reoù evit motorioù kirri-nij a-vremañ. Abaoe ez eo bet kempennet ha deuet eo da vezañ ul lodenn eus ar flodad Commemorative Air Force.
Ar frazenn That's All, Brother a oa bet laket da anv d'ar c'harr-nij a oa ul lugan skrivet evit Adolf Hitler gant an nijerien.
# Vickers Wellington

Ar Vickers Wellington a oa un nijerez vombeziñ krenn, daou geflusker dezhi, eus an Eil Brezel-bed. Savet e oa bet gant an embregerezh Vickers-Armstrongs Ltd. eus ar Rouantelezh-Unanet evit ar Royal Air Force. C'hwec'h den a yae d'ober ar pare. E-kerzh an daou vloavezh kentañ eus ar brezel e oa bet implijet dreist-holl evit bombeziñ da noz a-raok na vije kemeret he flas gant an Avro Lancaster hag an Handley Page Halifax. War-lerc'h ez eus bet graet ganti evit kefridioù all, evit ar brezel enepsplujerez. Gant al lesanv Wimpy e veze graet evit ober anv eus ar c'harr-nij-mañ, diwar anv unan eus tudennoù ar rummad Popeye.
a vo kavet e Wikimedia Commons.
# Boeing B-52 Stratofortress

Ar Boeing B-52 Stratofortress a zo un nijerez vombeziñ amerikan savet gant ar c'hevredad Boeing abaoe 1952.

## Liammoù diavaez

a vo kavet e Wikimedia Commons.
a vo kavet e Wikimedia Commons.
* Ar B-52 war lec'hienn an USAF
# Avro Lancaster

An Avro Lancaster a zo un nijerez eus an Eil Brezel-bed bet savet er Rouantelezh-Unanet gant an embregerezh Avro war c'houlenn ar Royal Air Force (RAF). Ur vombezerez pounner e oa, pevar c'heflusker dezhi, an hini implijet ar muiañ, koulz hag an Handley Page Halifax, gant ar RAF, ar Royal Canadian Air Force hag aerluioù all eus ar C'hommonwealth ha reoù all eus tu ar Re Gevredet. Tapet he doa brud al “Lanc” (he lesanv) evel bombezerez pounner noz, met barrek e oa-hi ivez evit traoù all evel bombeziñ resis war an deiz.

## Liammoù diavaez

a vo kavet e Wikimedia Commons.
* (1945) Pilot's and Flight Engineer's Notes Lancaster Mark I, Mark VII, Mark III, Mark X
* The Lancaster Archive
# Bombezer

Ur bombezer zo un doare karr-nij brezel savet evit distruj sibloù war an douar a-drugarez da vombezennoù, pe da visiloù hiziv an deiz. Ar re gentañ anezho a voe implijet e-kerzh ar Brezel-bed Kentañ.

## Skouerioù bombezerioù

Alamagn
* Junkers Ju 88
Frañs
* Breguet 14
Rouantelezh-Unanet
* Avro Lancaster
* Bristol Blenheim
Stadoù-Unanet Amerika
* Boeing B-17 Flying Fortress
* Boeing B-52 Stratofortress
* Douglas A-20 Havoc
# Contradusta

Contradusta :
| Contradusta bregeriana ||
| Rummatadur filogenetek ||
| Riezad : | Animalia |
| Skourrad : | Mollusca |
| Kevrennad : | Gastropoda |
| Urzhad : | Littorinimorpha |
| Kerentiad : | Cypraeidae |
| Genad : | Contradusta |
| D'ar vevoniezh e tenn ar pennad-mañ. ||
Contradusta a zo ur genad eus kerentiad an hoc'higed-mor e-touesk kalz re all hervez Word Register of Marine species WORMS.

## Taksonomiezh

Ar genad Contradusta a zo bet diskrivet gant Meyer e 2003.

## Spesadoù

Tri spesad bev a zo bet renket er genad-mañ :
* Spesad Contradusta bregeriana (Crosse, 1868)
* Spesad Contradusta lapillus Poppe, Tagaro & Groh, 2013
* Spesad Contradusta walkeri (G. B. Sowerby I, 1832)
Daou spesad a zo bet renket er genad-mañ a-raok bezañ diblaset en ur genad-all :
* Spesad Contradusta barclayi (Reeve, 1857) = Ficadusta barclayi (Reeve, 1857)
* Spesad Contradusta pulchella (Swainson, 1823) = Ficadusta pulchella (Swainson, 1823)

## Notennoù ha daveennoù

* ↑ Lec'hienn WoRMS Word Register of Marine species, bet sellet outi d'an 11 a viz Eost 2014, http://www.marinespecies.org/aphia.php?p=taxdetails&id=530889(en)
# Cribrarula

Cribrarula :
| Cribrarula cribraria ||
| Rummatadur filogenetek ||
| Riezad : | Animalia |
| Skourrad : | Mollusca |
| Kevrennad : | Gastropoda |
| Urzhad : | Littorinimorpha |
| Kerentiad : | Cypraeidae |
| Genad : | Cribrarula |
| D'ar vevoniezh e tenn ar pennad-mañ. ||
Cribrarula a zo ur genad eus kerentiad an hoc'higed-mor e-touesk kalz re all hervez Word Register of Marine species WORMS.

## Taksonomiezh

Ar genad Cribrarula a zo bet diskrivet gant Strand e 1929 .

## Spesadoù

Daouzek spesad bev a zo bet renket er genad-mañ :
* Spesad Cribrarula angelae Moretzsohn & Beals, 2009
* Spesad Cribrarula catholicorum (Schilder & Schilder, 1938)
* Spesad Cribrarula cribraria (Linnaeus, 1758)
* Spesad Cribrarula cumingii (G. B. Sowerby I, 1832)
* Spesad Cribrarula esontropia (Duclos, 1833)
* Spesad Cribrarula exmouthensis (Melvill, 1888)
* Spesad Cribrarula fallax (E. A. Smith, 1881)
* Spesad Cribrarula garciai Lorenz & Raines, 2001
* Spesad Cribrarula gaskoini (Reeve, 1846)
* Spesad Cribrarula gravida Moretzsohn, 2002
* Spesad Cribrarula pellisserpentis Lorenz, 1999
* Spesad Cribrarula taitae (Burgess, 1993)
Meur a grogenn a zo bet renket evel spesadoù er genad-mañ a-raok bezañ diblaset evel isspesadoù :
* Spesad Cribrarula cribellum (Gaskoin, 1849) = Cribrarula esontropia cribellum (Gaskoin, 1849)
* Spesad Cribrarula toliaraensis Bozzetti, 2007 = Cribrarula cribraria comma (Perry, 1811)

## Skeudennoù

* Cribrarula cribraria
* Cribrarula gaskoini

## Notennoù ha daveennoù

* ↑ Lec'hienn WoRMS Word Register of Marine species, bet sellet outi d'an 11 a viz Eost 2014, http://www.marinespecies.org/aphia.php?p=taxdetails&id=391592(en)
# Cristina di Lorena

[[Restr:Coat of arms of Christina of Lorraine.png|thumb|upright|{{Ardamezouriezh|Skoed]] Cristina de Lorena, arc'hdugez Toskana]] Cristina di Lorena, Christine de Lorraine he anv gallek, a oa ur briñsez eus Loren, bet ganet e Bar-le-Duc e 1565 ha marvet e Firenze e 1637. Arc'hdugezh Toskana e voe goude dimeziñ da Ferdinando Iañ de' Medici.
Charlez III, dug Loren) ha Claude de Valois e oa he zud ; Herri II, roue Bro-C'hall ha Caterina de' Medici e oa he zud-kozh a-berzh mamm.

## Diskennidi

* Cosimo (12 a viz Mae 1590 – 28 a viz C'hwevrer 1621), dimezet gant Maria Magdalena Aostria (1589-1631), c'hoar d'an impalaer Ferdinand II an Impalaeriezh Santel.
* Eleonora (1591-1617).
* Caterina (2 a viz Mae 1593 – 17 a viz Ebrel 1629), dimezet da Ferdinando Gonzaga, dug Mantova.
* Francesco (1594-1614)
* Carlo (1595-1666), kardinal.
Filippino (9 a viz Ebrel 1598 – 3 a viz Ebrel 1602).
* Lorenzo (1599-1648).
* Maria Maddalena (1600-1633), distummet e oa pa oa bet ganet ; en ur gouent e tremenas he buhez.
* Claudia (1604-1648), dimezet da Federico della Rovere, dug Urbino, hag addimezet diwezhatoc'h d'an arc'hdug Leopold V Aostria.

## Poltredoù

* Gant Tiberio di Tito, ~1600-1605
* (munud)
* Gant Tiberio di Tito, bloaz dianav

## Levrlennadur

* (fr) Alexandre Dumas, Claude Schopp, Les Médicis — Splendeur et décadence d'une dynastie, Vuibert, Paris, 2012 (ISBN 978-2-311-01187-6)
* (it) Marcello Vannucci, Le donne di casa Medici, Newton Compton Editori, Roma, 1999, adembannet e 2006 (ISBN 88-541-0526-0)
a vo kavet e Wikimedia Commons.